ماچ
تام تیه‌ڵ چه‌وه‌ڕیی
له‌ وڵات هویرم
ئاوا که‌ێ
ماچ
وه‌ به‌رزی باڵای
واریده‌ ملما و
مه‌نزڵ وه‌ مه‌نزڵ
سه‌وز و ئه‌ترینم که‌ێ
ماچ
کیه‌نی باخ نه‌خشین و هه‌ف ره‌نگ
دو‌یه‌ت خۆدا
ئه‌ڕا من تامازروو
و ئه‌زره‌ته‌مه‌نه‌
ماچ
چفتیگه‌
ئه‌ڕای دڵه‌یل د هساره
ماچ
دواره‌ ژیانه‌وه‌ی
هووز وڵات بی وڵاته‌
ماچ
زینی بوين
ئاوه‌خته‌یل ئاوا کریای
وه‌ زوور
وڵات داگیرکریای رووژمه‌
ماچ
هوونکای تاسه‌یل داخه‌
که‌ له‌ ناخ وه‌ سێداره‌ مه‌حکووم بوینه‌‌
ماچ
تام خوه‌ش
سه‌وزه خه‌ویگه ‌
